CELEX: 32013R0148
Language: mt
Date: 2012-12-19 00:00:00
Title: Regolament ta’ Delega tal-Kummissjoni (UE) Nru 148/2013 tad- 19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill dwar derivati OTC, kontropartijiet ċentrali u repożitorji tad- data dwar it-tranżazzjonijiet fir-rigward ta’ standards tekniċi regolatorji dwar id-dettalji minimi tad- dejta li trid tiġi rrapportata lir-repożitorji tat-tranżazzjonijiet  Test b’relevanza għaż-ŻEE

23.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 52/1
            
         REGOLAMENT TA’ DELEGA TAL-KUMMISSJONI (UE) Nru 148/2013
   tad-19 ta’ Diċembru 2012
   li jissupplimenta r-Regolament (UE) Nru 648/2012 tal-Parlament Ewropew u tal-Kunsill dwar derivati OTC, kontropartijiet ċentrali u repożitorji tad-data dwar it-tranżazzjonijiet fir-rigward ta’ standards tekniċi regolatorji dwar id-dettalji minimi tad-dejta li trid tiġi rrapportata lir-repożitorji tat-tranżazzjonijiet
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat l-opinjoni tal-Bank Ċentrali Ewropew (1),
   Wara li kkunsidrat ir-Regolament (UE) Nru 648/2012 tal-Parlament Ewropew u tal-Kunsill tal-4 ta’ Lulju 2012 dwar derivati OTC, kontropartijiet ċentrali u repożitorji tad-data dwar it-tranżazzjonijiet (2) u b’mod partikolari l-Artikolu 9(5) tiegħu,
   Billi:
   
               (1)
            
            
               Sabiex tkun permessal-flessibbiltà, il-kontroparti għandha tkun tista’ tiddelega r-rapportar ta’ kuntratt lill-kontroparti l-oħra jew lil parti terza. Il-kontropartijiet għandhom ukoll ikunu jistgħu jiftiehmu li jiddelegaw ir-rappurtar lil entità terza komuni inkluż kontroparti ċentrali (CCP), din tal-aħħar tissottometti rapport wieħed, inkluż it-tabella rilevanti tal-oqsma, lir-repożitorju tat-tranżazzjonijiet. F’dawn iċ-ċirkostanzi u sabiex tkun żgurata l-kwalità tad-dejta, ir-rapport għandu jindika li sar f’isem iż-żewġ kontropartijiet u li se jinkludi s-sett sħiħ ta’ dettalji li kieku kienu jiġu rrapportati kieku l-kuntratt ġie rrappurtat separatament.
            
         
               (2)
            
            
               Biex jiġu evitati inkonsistenzi fit-tabelli tad-Dejta Komuni, kull kontroparti f’kuntratt derivattiv għandha tiżgura li d-Dejta Komuni rappurtata hija mifthiema bejn iż-żewġ partijiet tat-tranżazzjoni. Identifikatur kummerċjali uniku se jgħin fir-rikonċiljazzjoni tad-dejta fil-każ li l-kontropartijiet ikunu qed jirrappurtaw lil repożitorji tat-tranżazzjonijiet differenti.
            
         
               (3)
            
            
               Biex jiġi evitat rapportar doppju u biex jonqos il-piż tar-rapportar, fejn kontroparti waħda jew CCP tirrapporta f’isem iż-żewġ kontropartijiet, il-kontroparti jew is-CCP għandha tkun tista’ tibgħat rapport wieħed lir-repożitorju tat-tranżazzjonijiet li jkun fih l-informazzjoni rilevanti.
            
         
               (4)
            
            
               Il-valuwazzjoni tal-kuntratti tad-derivattivi hija essenzjali biex tippermetti lir-regolaturi jissodisfaw il-mandati tagħhom, b’mod partikolari fir-rigward tal-istabbiltà finanzjarja. Il-valwazzjoni skont is-suq jew il-valwazzjoni skont mudell tal-valur ta’ kuntratt tindika s-sinjal u d-daqs tal-iskopertura relatata ma’ dak il-kuntratt, u tikkumplimenta l-informazzjoni dwar il-valur oriġinali speċifikat fil-kuntratt.
            
         
               (5)
            
            
               Il-ġbir ta’ informazzjoni dwar kollateral li jappartjeni għal kuntratt partikolari huwa essenzjali biex jiġi żgurat monitoraġġ xieraq tal-iskoperturi. Biex dan ikun possibbli, il-kontropartijiet li jikkollateralizzaw it-tranżazzjonijiet tagħhom għandhom jirrapportaw id-dettalji tal-kollateralizzazzjoni fuq bażi ta’ livell ta’ tranżazzjoni. Meta l-kollateral jiġi kkalkulat fuq il-bażi tal-pożizzjonijiet netti li jirriżultaw minn sett ta’ kuntratti, u għalhekk mhux rapportat fuq bażi ta’ livell ta’ tranżazzjoni iżda fuq bażi ta’ portafoll, il-kontropartijiet għandhom ikunu jistgħu jirrapportaw il-portafoll billi jużaw kodiċi uniku jew sistema numerika kif determinat mill-kontroparti. Dak il-kodiċi uniku għandu jidentifika l-portafoll speċifiku li fuqu l-kollateral huwa skambjat fejn il-kontroparti jkollha aktar minn portafoll wieħed u għandu wkoll jiżgura li kuntratt ta’ derivattiv jista’ jintrabat mal-portafoll partikolari li għalih ikun qed jinżamm il-kollateral.
            
         
               (6)
            
            
               Dan ir-Regolament huwa bbażat fuq l-abbozzi tal-istandards tekniċi regolatorji sottomessi mill-Awtorità Ewropea tat-Titoli u s-Swieq (AETS) lill-Kummissjoni u jirrifletti r-rilevanza tar-rwol tar-repożitorji tat-tranżazzjonijiet biex titjieb it-trasparenza tas-swieq lejn il-pubbliku u r-regolaturi, id-dejta li tiġi rrappurtata lil, tinġabar u titqiegħed għad-dispożizzjoni minn repożitorji tat-tranżazzjonijiet skont il-klassi tad-derivattivi u n-natura tat-tranżazzjoni.
            
         
               (7)
            
            
               L-AETS ikkonsultat lill-awtoritajiet rilevanti u l-membri tas-Sistema Ewropea tal-Banek Ċentrali (SEBĊ) qabel issottomettiet l-abbozz tal-istandards tekniċi regolatorji li dan ir-Regolament huwa bbażat fuqhom. Skont l-Artikolu 10 tar-Regolament (UE) Nru 1095/2010, tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) (3), l-AETS għamlet ukoll konsultazzjonijiet pubbliċi miftuħa dwar l-abbozzi tal-istandards tekniċi regolatorji, analizzat il-kostijiet u l-benefiċċji potenzjali relatati u talbet l-opinjoni tal-Grupp tal-Partijiet Interessati tat-Titoli u s-Swieq tal-AETS stabbilit skont l-Artikolu 37 ta’ dak ir-Regolament,
            
         ADOTTAT DAN IR-REGOLAMENT:
   Artikolu 1
   Dettalji li għandhom jidhru fir-rapporti skont l-Artikolu 9(1) u (3) tar-Regolament (UE) Nru 648/2012
   1.   Rapporti lil repożitorju tat-tranżazzjonijiet għandhom jinkludu:
   
               (a)
            
            
               id-dettalji stipulati fit-Tabella 1 tal-Anness li fih l-informazzjoni marbuta mal-kontropartijiet fil-kuntratt;
            
         
               (b)
            
            
               l-informazzjoni stipulata fit-Tabella 2 tal-Anness li fih id-dettalji dwar il-kuntratt tad-derivattivi konkluż bejn iż-żewġ kontropartijiet.
            
         2.   Għall-finijiet tal-paragrafu 1, il-konklużjoni ta’ kuntratt għandha tfisser ‘l-eżekuzzjoni ta’ tranżazzjoni’ kif imsemmi fl-Artikolu 25(3) tad-Direttiva 2004/39/KE tal-Parlament Ewropew u tal-Kunsill (4).
   3.   Meta jsir rapport wieħed f’isem iż-żewġ kontropartijiet, għandu jkun fih l-informazzjoni stipulata fit-Tabella 1 tal-Anness fir-rigward ta’ kull kontroparti. L-informazzjoni stipulata fit-Tabella 2 tal-Anness għandha tintbagħat darba biss.
   4.   Meta jsir rapport wieħed f’isem iż-żewġ kontropartijiet għandu jindika dan il-fatt, kif stabbilit fil-kaxxa 9 tat-Tabella 1 tal-Anness.
   5.   Meta kontroparti waħda tirrapporta d-dettalji ta’ kuntratt lil repożitorju tat-tranżazzjonijiet f’isem il-kontroparti l-oħra, jew entità terza tirrapporta kuntratt lil repożitorju tat-tranżazzjonijiet f’isem kontroparti waħda jew f’isem iż-żewġ kontropartijiet, id-dettalji rapportati għandhom jinkludu s-sett sħiħ tad-dettalji li kieku kienu jiġu rrapportati li kieku l-kuntratti ġew irrapportati lir-repożitorju tat-tranżazzjonijiet minn kull kontroparti separatament.
   6.   Fejn kuntratt tad-derivattivi jinkludi fatturi tipiċi ta’ aktar minn assi sottostanti wieħed kif speċifikat fit-Tabella 2 tal-Anness, rapport għandu jindika l-klassi tal-assi li l-kontropartijiet jaqblu li l-kuntratt jixbah l-aktar qabel ma r-rapport jintbagħat lil repożitorju tat-tranżazzjonijiet.
   Artikolu 2
   Tranżazzjonijiet ikklerjati
   1.   Meta kuntratt eżistenti jiġi sussegwentement ikklerjat minn CCP, l-ikklerjar għandu jiġu rrapportat bħala modifika tal-kuntratt eżistenti.
   2.   Meta kuntratt jiġi konkluż f’ċentru tan-negozjar u jiġi kklerjat minn CCP b’mod li kontroparti ma tkunx konxja mill-identità tal-kontroparti l-oħra, il-kontroparti li tirrapporta għandha tidentifika lis-CCP bħala l-kontroparti tagħha.
   Artikolu 3
   Rapportar tal-iskoperturi
   1.   Id-dejta dwar il-kollateral meħtieġ skont it-Tabella 1 tal-Anness għandha tinkludi kull kollateral depożitat.
   2.   Meta kontroparti ma tikkollateralizzax fuq bażi ta’ livell ta’ tranżazzjoni, il-kontropartijiet għandhom jirrapportaw lil repożitorju tat-tranżazzjonijiet il-kollateral depożitat fuq bażi ta’ portafoll.
   3.   Meta l-kollateral relatat ma’ kuntratt jiġi rrappurtat fuq bażi ta’ portafoll, il-kontroparti li tirrapporta għandha tirrapporta lir-repożitorju tat-tranżazzjonijiet kodiċi li jidentifika l-portafoll tal-kollateral depożitat lill-kontroparti l-oħra relatata mal-kuntratt rapportat.
   4.   Kontropartijiet nonfinanzjarji minbarra dawk imsemmija fl-Artikolu 10 tar-Regolament (UE) Nru 648/2012 mhumiex meħtieġa jirrapportaw il-kollateral, il-valwazzjoni skont is-suq, jew il-valwazzjoni skont mudell tal-kuntratti msemmija fit-Tabella 1 tal-Anness.
   5.   Għal kuntratti kklerjati minn CCP, valwazzjoni skont is-suq għandha tingħata biss mis-CCP.
   Artikolu 4
   Reġistru tar-rapportar
   Modifiki għad-dejta reġistrata fir-repożitorji tat-tranżazzjonijiet għandhom jinżammu f’reġistru li jidentifika l-persuna jew persuni li talbu l-modifika, inkluż ir-repożitorju tat-tranżazzjonijiet innifisu jekk applikabbli, ir-raġuni jew ir-raġunijiet għal tali modifika, data u kronogramma u deskrizzjoni ċara tal-bidliet, inkluż il-kontenut l-antik u l-ġdid tad-dejta rilevanti kif stabbilit fil-kaxxi 58 u 59 tat-Tabella 2 tal-Anness.
   Artikolu 5
   Dħul fis-seħħ
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta’ Diċembru 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  Għadha mhix ippubblikata fil-Ġurnal Uffiċjali.
   
      (2)  ĠU L 201, 27.7.2012, p. 1.
   
      (3)  ĠU L 331, 15.12.2010, p. 84.
   
      (4)  ĠU L 145, 30.4.2004, p. 1.
   
      ANNESS
      
         Dettalji li għandhom jiġu rrapportati lil repożitorji tat-tranżazzjonijiet
      
      
         Tabella 1
      
      
         Dejta tal-Kontroparti
      
      
                   
               
               
                  Kaxxa
               
               
                  Dettalji li għandhom jiġu rrapportati
               
            
                  
                     Partijiet fil-kuntratt
                  
               
            
                  1
               
               
                  Kronogramma tar-rapportar
               
               
                  Data u ħin tar-rapportar lir-repożitorju tat-tranżazzjonijiet.
               
            
                  2
               
               
                  ID tal-kontroparti
               
               
                  Kodiċi uniku li jidentifika l-kontroparti li tirrapporta.
                  Fil-każ ta’ individwu, għandu jintuża kodiċi tal-klijent.
               
            
                  3
               
               
                  ID tal-kontroparti l-oħra
               
               
                  Kodiċi uniku li jidentifika lill-kontroparti l-oħra tal-kuntratt. Din il-kaxxa għandha timtela mill-perspettiva tal-kontroparti li tirrapporta. Fil-każ ta’ individwu, għandu jintuża kodiċi tal-klijent.
               
            
                  4
               
               
                  Isem il-kontroparti
               
               
                  Isem korporattiv tal-kontroparti li tirrapporta.
                  Dan il-kaxxa tista’ titħalla vojta fil-każ li l-ID tal-kontroparti diġà jkun fiha din l-informazzjoni.
               
            
                  5
               
               
                  Domiċilju tal-kontroparti
               
               
                  Informazzjoni dwar l-uffiċċju reġistrat, li tikkonsisti fl-indirizz sħiħ, il-belt u l-pajjiż tal-kontroparti li tirrapporta.
                  Dan il-kaxxa tista’ titħalla vojta fil-każ li l-ID tal-kontroparti diġà jkun fiha din l-informazzjoni.
               
            
                  6
               
               
                  Settur korporattiv tal-kontroparti
               
               
                  Natura tal-attivitajiet tal-kumpanija tal-kontroparti li tirrapporta (bank, kumpanija tal-assigurazzjoni, eċċ.).
                  Din il-kaxxa tista’ titħalla vojta fil-każ li l-ID tal-kontroparti diġà jkun fiha din l-informazzjoni.
               
            
                  7
               
               
                  Natura finanzjarja jew nonfinanzjarja tal-kontroparti
               
               
                  Indika jekk il-kontroparti li tirrapporta mhijiex kontroparti finanzjarji jew nonfinanzjarja skont il-punti 8 u 9 tal-Artikolu 2 tar-Regolament (UE) Nru 648/2012.
               
            
                  8
               
               
                  ID tas-sensar
               
               
                  Fil-każ li sensar jaġixxi bħala intermedjarju għall-kontroparti li tirrapporta mingħajr ma jsir kontroparti, il-kontroparti li tirrapporta għandha tidentifika lil dan is-sensar b’kodiċi uniku. Fil-każ ta’ individwu, għandu jintuża kodiċi tal-klijent.
               
            
                  9
               
               
                  ID tal-entità li tirrapporta
               
               
                  Fil-każ li l-kontoparti li tirrapporta tkun iddelegat is-sottomissjoni tar-rapport lil parti terza jew lill-kontroparti l-oħra, din l-entità għandha tiġi identifikata b’kodiċi uniku f’din il-kaxxa. Inkella din il-kaxxa għandha titħalla vojta.
                  Fil-każ ta’ individwu, għandu jintuża kodiċi tal-klijent, kif assenjat mill-entità ġuridika użata mill-kontroparti individwali biex teżegwixxi t-tranżazzjoni.
               
            
                  10
               
               
                  ID tal-membru li jikklerja
               
               
                  Fil-każ li l-kontroparti li tirrapporta ma tkunx membru tal-ikklerjar, il-membru tal-ikklerjar tagħha għandu jiġi identifikat b’kodiċi uniku f’din il-kaxxa. Fil-każ ta’ individwu, għandu jintuża kodiċi tal-klijent, kif assenjat mis-CCP.
               
            
                  11
               
               
                  ID tal-benefiċjarju
               
               
                  Il-parti soġġetta għad-drittijiet u l-obbligi li jirriżultaw mill-kuntratt. Meta t-tranżazzjoni titwettaq permezz ta’ struttura, bħal trust jew fond, li tirrappreżenta għadd ta’ benefiċjarji, dik l-istruttura għandha tkun identifikata bħala l-benefiċjarju. Jekk il-benefiċjarju tal-kuntratt ma jkunx kontroparti għal dan il-kuntratt, il-kontroparti tar-rapportar trid tidentifika lil dan il-benefiċjarju b’kodiċi uniku jew, fil-każ ta’ individwi, b’kodiċi tal-klijent kif assenjat mill-entità ġuridika użata mill-individwu.
               
            
                  12
               
               
                  Kapaċità tan-negozjar
               
               
                  Tidentifika jekk il-kontroparti tar-rapportar ikkonkludietx il-kuntratt bħala prinċipal għan-nom tagħha stess (għan-nom tagħha stess jew għan-nom ta’ klijent) jew bħala aġent għan-nom ta’ u f’isem klijent.
               
            
                  13
               
               
                  Naħa tal-kontroparti
               
               
                  Tidentifika jekk il-kuntratt kienx ta’ xiri jew bejgħ. Fil-każ ta’ kuntratt derivattiv ta’ rata ta’ mgħax, in-naħa li tixtri se tirrappreżenta lill-pagatur tas-segment 1 u n-naħa tal-bejgħ se jkun il-pagatur tas-segment 2.
               
            
                  14
               
               
                  Kuntratt ma’ kontroparti mhux fiż-ŻEE
               
               
                  Tindika jekk il-kontroparti l-oħra hijiex domiċiljata barra miż-ŻEE.
               
            
                  15
               
               
                  Direttament marbuta ma’ attività kummerċjali jew it-teżor
               
               
                  Informazzjoni dwar jekk il-kuntratt huwiex oġġettivament miżurabbli bħala marbut direttament mal-attività kummerċjali jew it-teżor tal-kontroparti li tirrapporta, kif imsemmi fl-Artikolu 10(3) tar-Regolament (UE) Nru 648/2012.
                  Dan il-kaxxa għandha titħalla vojta f’każ li l-kontroparti li tirrapporta tkun kontroparti finanzjarja, kif imsemmi fil-punt 8 tal-Artikolu 2 tar-Regolament (EU) Nru 648/2012.
               
            
                  16
               
               
                  Limitu minimu tal-ikklerjar
               
               
                  Informazzjoni dwar jekk il-kontroparti li tirrapporta hijiex qed taqbeż il-limitu tal-ikklerjar kif imsemmi fl-Artikolu 10(2) tar-Regolament (UE) Nru 648/2012. Dan il-kaxxa għandha titħalla vojta f’każ li l-kontroparti li tirrapporta tkun kontroparti finanzjarja, kif imsemmi fil-punti 8 tal-Artikolu 2 tar-Regolament (EU) Nru 648/2012.
               
            
                  17
               
               
                  Valwazzjoni skont is-suq tal-kuntratt
               
               
                  Valwazzjoni skont is-suq tal-kuntratt, jew valwazzjoni skont mudell fejn applikabbli skont l-Artikolu 11(2) tar-Regolament (KE) Nru 648/2012.
               
            
                  18
               
               
                  Munita tal-valwazzjoni skont is-suq tal-kuntratt
               
               
                  Il-munita użata għall-valwazzjoni skont is-suq tal-kuntratt, jew il-valwazzjoni skont mudell fejn applikabbli skont l-Artikolu 11(2) tar-Regolament (UE) Nru 648/2012.
               
            
                  19
               
               
                  Data tal-valwazzjoni
               
               
                  Data tal-aħħar valwazzjoni skont is-suq jew valwazzjoni skont mudell.
               
            
                  20
               
               
                  Il-ħin li fih saret il-valwazzjoni
               
               
                  Il-ħin tal-aħħar valwazzjoni skont is-suq jew valwazzjoni skont mudell.
               
            
                  21
               
               
                  Tip ta’ valwazzjoni
               
               
                  Indika jekk il-valwazzjoni twettqitx skont il-valur tas-suq jew skont mudell.
               
            
                  22
               
               
                  Kollateralizzazzjoni
               
               
                  Jekk twettqitx kollateralizzazzjoni.
               
            
                  23
               
               
                  Portafoll tal-kollateral
               
               
                  Jekk il-kollateralizzazzjoni twettqitx fuq bażi ta’ portafoll. Portafoll tfisser il-kollateral ikkalkulat fuq il-bażi tal-pożizzjonijiet netti li jirriżultaw minn sett ta’ kuntratti, minflok għal kull tranżazzjoni.
               
            
                  24
               
               
                  Kodiċi tal-portafoll tal-kollateral
               
               
                  Jekk il-kollaterali jiġi rrapportat fuq bażi ta’ portafoll, il-portafoll għandu jiġi identifikat b’kodiċi uniku determinat mill-kontroparti rrapportata.
               
            
                  25
               
               
                  Il-valur tal-kollateral
               
               
                  Il-valur tal-kollateral depożitat mill-kontroparti li tirrapporta lill-kontroparti l-oħra. Meta kollateral jiġi depożitat fuq bażi ta’ portafoll, din il-kaxxa għandha tinkludi l-valur tal-kollateral kollu depożitat għall-portafoll.
               
            
                  26
               
               
                  Munita tal-valur tal-kollateral
               
               
                  Speċifika l-valur tal-kollateral għall-kaxxa 25.
               
            
         
      
         Tabella 2
      
      
         Dejta Komuni
      
      
                   
               
               
                  Kaxxa
               
               
                  Dettalji li għandhom jiġu rrapportati
               
               
                  Tipi applikabbli ta’ kuntratt tad-derivattivi
               
            
                   
               
               
                  
                              
                                 Taqsima 2a –
                              
                           
                           
                              Tip ta’ kuntratt
                           
                        
               
                   
               
               
                  
                     Kuntratti kollha
                  
               
            
                  1
               
               
                  Tassonomija użata
               
               
                  Il-kuntratt għandu jkun identifikat bl-użu ta’ identifikatur tal-prodott.
               
               
                   
               
            
                  2
               
               
                  ID 1 tal-prodott
               
               
                  Il-kuntratt għandu jkun identifikat bl-użu ta’ identifikatur tal-prodott.
               
               
                   
               
            
                  3
               
               
                  ID 2 tal-prodott
               
               
                  Il-kuntratt għandu jkun identifikat bl-użu ta’ identifikatur tal-prodott.
               
               
                   
               
            
                  4
               
               
                  Sottostanti
               
               
                  Is-sottostanti għandhom jiġu identifikati bl-użu ta’ identifikatur uniku għal dan is-sottostanti. Fil-każ ta’ basktijiet jew indiċi, meta ma jkunx jeżisti identifikatur uniku għandha tintuża indikazzjoni għal dan il-basket jew indiċi.
               
               
                   
               
            
                  5
               
               
                  Munita nozzjonali 1
               
               
                  Il-munita tal-ammont nozzjonali. Fil-każ ta’ kuntratt derivattiv tar-rata tal-imgħax, din tkun il-munita nozzjonali tas-segment nru 1.
               
               
                   
               
            
                  6
               
               
                  Munita nozzjonali 2
               
               
                  Il-munita tal-ammont nozzjonali. Fil-każ ta’ kuntratt derivattiv tar-rata tal-imgħax, din tkun il-munita nozzjonali tas-segment nru 2.
               
               
                   
               
            
                  7
               
               
                  Munita konsenjabbli
               
               
                  Il-munita li se tiġi kkonsenjata.
               
               
                   
               
            
                   
               
               
                  
                              
                                 Taqsima 2B –
                              
                           
                           
                              Dettalji dwar it-tranżazzjoni
                           
                        
               
                   
               
               
                  
                     Kuntratti kollha
                  
               
            
                  8
               
               
                  ID tat-tranżazzjoni
               
               
                  ID uniku tat-tranżazzjoni miftiehem fil-livell Ewropew, li jiġi pprovdut mill-kontroparti li tirrapporta. Jekk ma jkunx hemm ID uniku tat-tranżazzjoni, għandu jiġi ġġenerat kodiċi uniku u miftiehem mal-kontroparti l-oħra.
               
               
                   
               
            
                  9
               
               
                  Numru ta’ Referenza tat-Tranżazzjoni
               
               
                  Numru uniku ta’ identifikazzjoni għat-tranżazzjoni pprovdut mill-entità li tirrapporta jew minn parti terza f’isimha.
               
               
                   
               
            
                  10
               
               
                  Ċentru tal-eżekuzzjoni
               
               
                  Iċ-ċentru tal-eżekuzzjoni għandu jiġi identifikat b’kodiċi uniku għal dan iċ-ċentru. F’każ ta’ kuntratt OTC konkluż, għandu jiġi identifikat jekk l-istrument rispettiv huwiex ammess biex jiġi nnegozjat iżda ġie nnegozjat OTC jew mhuwiex ammesi biex jiġi nnegozjat u ġie nnegozjati OTC.
               
               
                   
               
            
                  11
               
               
                  Kompressjoni
               
               
                  Identifika jekk il-kuntratt jirriżultax minn eżerċizzju ta’ kompressjoni.
               
               
                   
               
            
                  12
               
               
                  Prezz/rata
               
               
                  Il-prezz għal kull derivattiv ħlief, fejn applikabbli, kummissjoni u imgħax akkumulat.
               
               
                   
               
            
                  13
               
               
                  Notazzjoni tal-prezz
               
               
                  Il-mod li bih jiġi espress il-prezz.
               
               
                   
               
            
                  14
               
               
                  Ammont nozzjonali
               
               
                  Il-valur oriġinali tal-kuntratt.
               
               
                   
               
            
                  15
               
               
                  Multiplatur tal-prezzijiet
               
               
                  L-għadd ta’ unitajiet tal-istrument finanzjarju li jkunu inklużi f’lot ta’ tranżazzjonijiet; pereżempju, l-għadd ta’ derivattivi rappreżentati b’kuntratt wieħed.
               
               
                   
               
            
                  16
               
               
                  Kwantità
               
               
                  Għadd ta’ kuntratti inklużi fir-rapport, fejn ikunu rrapportati aktar minn kuntratt derivattiv wieħed.
               
               
                   
               
            
                  17
               
               
                  Pagament bil-quddiem
               
               
                  L-ammont ta’ kwalunkwe pagament bil-quddiem li tkun għamlet jew irċeviet il-kontroparti tar-rapportar.
               
               
                   
               
            
                  18
               
               
                  Tip ta’ konsenja
               
               
                  Indika jekk il-kuntratt humiex saldat fiżikament jew fi flus.
               
               
                   
               
            
                  19
               
               
                  Kronogramma tal-eżekuzzjoni
               
               
                  Kif definit fl-Artikolu 1(2).
               
               
                   
               
            
                  20
               
               
                  Data effettiva
               
               
                  Data meta jidħlu fis-seħħ l-obbligi skont il-kuntratt.
               
               
                   
               
            
                  21
               
               
                  Data tal-maturità
               
               
                  Data oriġinali tal-iskadenza tal-kuntratt rapportat. Terminazzjoni bikrija ma għandhiex tiġi rrapportata f’din il-kaxxa.
               
               
                   
               
            
                  22
               
               
                  Data tat-terminazzjoni
               
               
                  Data tat-terminazzjoni tal-kuntratt rapportat. Jekk mhux differenti mid-data tal-maturità, din il-kaxxa għandha titħalla vojta.
               
               
                   
               
            
                  23
               
               
                  Data tas-saldu
               
               
                  Data tas-saldu tas-sottostanti. Jekk iżjed minn waħda, jistgħu jintużaw aktar kaxxi (eż. 23 A, 23B, 23C, …).
               
               
                   
               
            
                  24
               
               
                  Tip ta’ Ftehim Qafas
               
               
                  Referenza għall-isem tal-ftehim qafas relevanti, jekk użat għall-kuntratt rapportat (eż. ftehim qafas ISDA; Ftehim Qafas tax-Xiri u l-Bejgħ tal-Enerġija; Ftehim Qafas Internazzjonali ForEx; Ftehim Qafas Ewropew jew kwalunkwe Ftehim Qafas lokali).
               
               
                   
               
            
                  25
               
               
                  Verżjoni tal-Ftehim Qafas
               
               
                  Referenza għas-sena tal-verżjoni tal-ftehim qafas użat għat-tranżazzjoni rapportata, jekk applikabbli (eż. 1992, 2002, …).
               
               
                   
               
            
                   
               
               
                  
                              
                                 Taqsima 2c –
                              
                           
                           
                              Mitigazzjoni tar-riskji/Rapportar
                           
                        
               
                   
               
               
                  
                     Kuntratti kollha
                  
               
            
                  26
               
               
                  Kronogramma tal-konferma
               
               
                  Data u ħin tal-konferma, kif definit fir-Regolament ta' Delega tal-Kummissjoni (UE) Nru 149/2013 (1), b’indikazzjoni taż-żona fejn saret il-konferma.
               
               
                   
               
            
                  27
               
               
                  Mezzi tal-konferma
               
               
                  Jekk il-kuntratt ġiex ikkonfermat elettronikament, nonelettronikament jew għadu mhux ikkonfermat.
               
               
                   
               
            
                   
               
               
                  
                              
                                 Taqsima 2d –
                              
                           
                           
                              Ikklerjar
                           
                        
               
                   
               
               
                  
                     Kuntratti kollha
                  
               
            
                  28
               
               
                  Obbligu tal-ikklerjar
               
               
                  Jindika, jekk il-kuntratt rapportat huwiex soġġett għall-obbligu tal-ikklerjar skont ir-Regolament (UE) Nru 648/2012.
               
               
                   
               
            
                  29
               
               
                  Ikklerjat
               
               
                  Jindika, jekk l-ikklerjar seħħx.
               
               
                   
               
            
                  30
               
               
                  Kronogramma tal-ikklerjar
               
               
                  Ħin u data meta seħħ l-ikklerjar.
               
               
                   
               
            
                  31
               
               
                  CCP
               
               
                  F’każ ta’ kuntratt li ġie kklerjat, il-kodiċi uniku għas-CCP li kklerja l-kuntratt.
               
               
                   
               
            
                  32
               
               
                  Intragrupp
               
               
                  Jindika jekk il-kuntratt ġiex iffirmat bħala tranżazzjoni intragrupp, kif definit fl-Artikolu 3 tar-Regolament (UE) Nru 648/2012.
               
               
                   
               
            
                   
               
               
                  
                              
                                 Taqsima 2e
                              
                           
                           
                              Rati tal-Imgħax
                           
                        
               
                  
                     Jekk UPI huwa rrapportat u fih l-informazzjoni kollha ta’ hawn taħt, dan mhuwiex meħtieġ jiġi rraportat.
                  
               
               
                  
                     Derivattivi tar-rati tal-imgħax
                  
               
            
                  33
               
               
                  Rata fissa tas-segment nru 1
               
               
                  Indikazzjoni tar-rata fissa tas-segment nru 1użata, jekk applikabbli.
               
               
                   
               
            
                  34
               
               
                  Rata fissa tas-segment nru 2
               
               
                  Indikazzjoni tar-rata fissa tas-segment nru 2użata, jekk applikabbli.
               
               
                   
               
            
                  35
               
               
                  Kont tal-ġranet tar-rata fissa
               
               
                  L-għadd ta’ ġranet reali fil-perjodu tal-kalkolu tal-pagatur b’rata fissa rilevanti, jekk applikabbli.
               
               
                   
               
            
                  36
               
               
                  Frekwenza tal-pagamenti tas-segment fiss
               
               
                  Frekwenza tal-pagamenti għas-segment b’rata fissa, jekk applikabbli.
               
               
                   
               
            
                  37
               
               
                  Frekwenza tal-pagamenti b’rata varjabbli
               
               
                  Frekwenza tal-pagamenti għas-segment b’rata varjabbli, jekk applikabbli.
               
               
                   
               
            
                  38
               
               
                  Frekwenza tal-issettjar mill-ġdid tar-rata varjabbli
               
               
                  Frekwenza tal-issettjar mill-ġdid tar-rata tas-segment b’rata varjabbli, jekk applikabbli.
               
               
                   
               
            
                  39
               
               
                  Rata varjabbli tas-segment nru 1
               
               
                  Indikazzjoni tar-rati tal-imgħax użati li jiġu ssettjati mill-ġdid f’intervalli predeterminati b’referenza għal rata ta’ referenza fis-suq, jekk applikabbli.
               
               
                   
               
            
                  40
               
               
                  Rata varjabbli tas-segment nru 2
               
               
                  Indikazzjoni tar-rati tal-imgħax użati li jiġu ssettjati mill-ġdid f’intervalli predeterminati b’referenza għal rata ta’ referenza fis-suq, jekk applikabbli.
               
               
                   
               
            
                   
               
               
                  
                              
                                 Taqsima 2f –
                              
                           
                           
                              Kambju
                           
                        
               
                  
                     Jekk UPI huwa rrapportat u fih l-informazzjoni kollha ta’ hawn taħt, dan mhuwiex meħtieġ jiġi rraportat.
                  
               
               
                  
                     Derivattivi tal-munita
                  
               
            
                  41
               
               
                  Munita 2
               
               
                  Il-kontro munita, jekk differenti mill-munita tal-konsenja.
               
               
                   
               
            
                  42
               
               
                  Rata tal-kambju 1
               
               
                  Ir-rata kuntrattwali tal-kambju tal-muniti.
               
               
                   
               
            
                  43
               
               
                  Rata tal-kambju forward
               
               
                  Rata tal-kambju forward fid-data tal-valur.
               
               
                   
               
            
                  44
               
               
                  Bażi tar-rata tal-kambju
               
               
                  Ikkwota l-bażi għar-rata tal-kambju.
               
               
                   
               
            
                   
               
               
                  
                              
                                 Taqsima 2g –
                              
                           
                           
                              Komoditajiet
                           
                        
               
                  
                     Jekk UPI huwa rrapportat u fih l-informazzjoni kollha ta’ hawn taħt, dan mhuwiex meħtieġ jiġi rraportat sakemm mhux biex jiġi rrapportat skont ir-Regolament (UE) Nru 1227/2011 tal-Parlament Ewropew u tal-Kunsill
                      (2).
               
               
                  
                     Derivattivi ta’ komoditajiet
                  
               
            
                   
               
               
                  
                     Ġenerali
                  
               
               
                   
               
               
                   
               
            
                  45
               
               
                  Bażi tal-komodità
               
               
                  Tindika t-tip ta’ komodità sottostanti tal-kuntratt.
               
               
                   
               
            
                  46
               
               
                  Dettalji tal-komodità
               
               
                  Dettalji tal-komodità partikolari lil hinn mill-kaxxa 45.
               
               
                   
               
            
                   
               
               
                  
                     Enerġija
                  
               
               
                  Informazzjoni li għandha tiġi rrapportata skont ir-Regolament (UE) Nru 1227/2011, jekk applikabbli.
               
               
                   
               
            
                  47
               
               
                  Post jew żona tal-konsenja
               
               
                  Punt(i) tal-konsenja taż-żona tas-suq.
               
               
                   
               
            
                  48
               
               
                  Punt ta’ Interkonnessjoni
               
               
                  Identifikazzjoni tal-fruntiera/i jew punt(i) tul il-fruntiera/i ta’ kuntratt ta’ trasport.
               
               
                   
               
            
                  49
               
               
                  Tip ta’ tagħbija
               
               
                  Taqsimiet repetibbli tal-kaxxi 50-54 biex jidentifikaw il-profil tal-konsenja tal-prodott li jikkorrispondi għall-perjodi ta’ konsenja ta’ ġurnata.
               
               
                   
               
            
                  50
               
               
                  Data u ħin ta’ meta tibda l-konsenja
               
               
                  Data u ħin tal-bidu tal-konsenja.
               
               
                   
               
            
                  51
               
               
                  Data u ħin tat-tmiem tal-konsenja
               
               
                  Data u ħin tat-tmiem tal-konsenja.
               
               
                   
               
            
                  52
               
               
                  Kapaċità tal-kuntratt
               
               
                  Kwantità għal kull intervall ta’ ħin tal-konsenja.
               
               
                   
               
            
                  53
               
               
                  Unità tal-Kwantità
               
               
                  Kwantità ta’ kuljum jew ta’ kull siegħa f’MWh jew kWh/d li tikkorrispondi għall-komodità sottostanti.
               
               
                   
               
            
                  54
               
               
                  Intervall prezz/ħin tal-kwantitajiet
               
               
                  Jekk applikabbli, il-prezz tal-kwantitajiet għal kull intervall ta’ ħin.
               
               
                   
               
            
                   
               
               
                  
                              
                                 Taqsima 2h –
                              
                           
                           
                              Opzjonijiet
                           
                        
               
                  
                     Jekk UPI huwa rrapportat u fih l-informazzjoni kollha ta’ hawn taħt, dan mhuwiex meħtieġ jiġi rraportat.
                  
               
               
                  
                     Kuntratti li fihom opzjoni
                  
               
            
                  55
               
               
                  Tip ta’ opzjoni
               
               
                  Jindika jekk il-kuntratt huwiex sejħa jew put.
               
               
                   
               
            
                  56
               
               
                  Stil tal-opzjoni (eżerċizzju)
               
               
                  Jindika jekk l-opzjoni tistax tiġi eżerċitata biss f’data fissa (stil Ewropew u Ażjatiku), f’serje ta’ dati speċifikati minn qabel (Bermudan) jew fi kwalunkwe ħin matul il-ħajja tal-kuntratt (Stil Amerikan).
               
               
                   
               
            
                  57
               
               
                  Prezz tal-eżerċizzju (rata massima/minima)
               
               
                  Il-prezz tal-eżerċizzju tal-opzjoni.
               
               
                   
               
            
                   
               
               
                  
                              
                                 Taqsima 2i –
                              
                           
                           
                              Modifiki għar-rapport
                           
                        
               
                   
               
               
                  
                     Kuntratti kollha
                  
               
            
                  58
               
               
                  Tip ta’ azzjoni
               
               
                  Jekk ir-rapport fihx:
                  
                              —
                           
                           
                              kuntratt derivattiv jew avveniment ta’ wara n-negozju għall-ewwel darba, f’liema każ se jiġi identifikat bħala “ġdid”;
                           
                        
                              —
                           
                           
                              modifika tad-dettalji ta’ kuntratt derivattiv irrapportat preċedentament, f’liema każ se jiġi identifikat bħala “modifika”;
                           
                        
                              —
                           
                           
                              kanċellazzjoni ta’ rapport sottomess ħażin, f’liema każ, se jiġi identifikat bħala “żball”;
                           
                        
                              —
                           
                           
                              terminazzjoni ta’ kuntratt eżistenti, f’liema każ se jiġi identifikat bħala “kanċellazzjoni”;
                           
                        
                              —
                           
                           
                              kompressjoni tal-kuntratt rapportat, f’liema każ se jiġi identifikat bħala “kompressjoni”;
                           
                        
                              —
                           
                           
                              aġġornament ta’ valwazzjoni ta’ kuntratt, f’liema każ se jiġi identifikat bħala “aġġornament tal-valwazzjoni”;
                           
                        
                              —
                           
                           
                              kwalunkwe emenda oħra lir-rapport, f’liema każ se jiġi identifikata bħala “oħrajn”.
                           
                        
               
                   
               
            
                  59
               
               
                  Dettalji tat-tip ta’ azzjoni
               
               
                  Fejn il-kaxxa 58 hija rrapportata bħala “oħrajn” id-dettalji ta’ din l-emenda għandhom jiġu speċifikati hawn.
               
               
                   
               
            
         (1)  Ara paġna 11 ta' dan il-Ġurnal Uffiċjali.
      
         (2)  ĠU L 326, 8.12.2011, p. 1.